cyanic-selkie/wikianc huggingface dataset:
შავი ზღვის ინციდენტი (1988)
ინციდენტი
1988 წლის 12 თებერვალს, ტიკონდეროგას კლასის კრეისერი იორკთაუნი (USS Yorktown) და სპრუანსის კლასის გამანადგურებელი გემი კარონი ატარებდნენ მორიგ ოპერაციას მშვიდობიანი გავლის უფლების მიხედვით. მათ მთავარი იარაღები მიმართული ჰქონდათ სსრკ-ს სანაპიროსკენ. კარონი საბჭოთა კავშირის ნაპირს მიუახლოვდა 12.1 კილომეტრამდე (7.5 მილი), ხოლო იორკთაუნი გაჩერდა 16.6 კილომეტრის (10.3 მილის) მანძილზე. შავი ზღვის ფლოტის მეთაურმა, მიხაილ ხრონოპულომ ჩერნავინისგან მიიღო აშშ-ს გემების მოახლოების დაუყოვნებლივ შეჩერების ბრძანება. შემდეგ, გამანადგურებელ კრასნი კავკაზს დაევალა ამ დავალების შესრულება, თუმცა ტექნიკური გაუმართაობის გამო ეს ვერ მოხერხდა, ამიტომ, მის მაგივრად კრივაკ კლასის ფრეგატი, ბეზზავეტნი გაუშვეს. ბეზზავეტნის მეთაურის, კაპიტან ვლადიმირ ბოგდაშინის მონაყოლის მიხედვით, მის გემს ჰქონდა ორი კრეისერული რაკეტა ოთხის მაგივრად,, იორკთაუნთან შედარებით კი ორჯერ მოკლე და სამჯერ მცირე იყო მოცულობაში. საბჭოთა ფრეგატი SKR-6, რომლის მეთაურიც გახლდათ ანატოლი პეტროვი, იყო დაახლოებით ოთხჯერ მცირე კარონთან შედარებით.
პირველად, კარონთან მივიდა ფრიგატი SKR-6 და დამი წუთის შემდეგ იორკთაუნთან მიცურა ფრიგატმა ბეზზავეტნიმ. ამავდროულად, ჰაერიდან ხომალდების მოძრაობას აკონტროლებდნენ საბჭოთა ბომბდამშენი Tupolev Tu-16 ტიპის თვითმფრინავები. აშშ-ს ხომალდების საბჭოთა წყლების კუთხეში მოხვედრის შემდეგ, საბჭოთა ფრიგატები მათ განზრაზ მიეჯახნენ. ადგილობრივი დროით დღის 10:02-ზე, სანაპიროდან 10.5 საზღვაო მილზე (19.4 კილომეტრი ან 12.1 მილი), SKR-6 მიეჯახა კარონის საპორტო მხარის კიჩოს დაახლოებით 18 მეტრის სიგრძეზე, რამაც გამოიწვია საღებავის საგრძნობი გაკაწვრა. ეკიპაჟის ყველა წევრი უვნებლად გადარჩა. ბეზზავეტნის იორკთაუნთან დაჯახების შემდეგ უკან დაბრუნება და ხელახალი კონტაქტი უბძანეს.
ამერიკის ორივე საბრძოლო ხომალდმა შეინარჩუნა ერთნაირი გეზი ინციდენტის შემდეგ. კარონმა დატოვა საბჭოთა წყლები ადგილობრივი დროით 11:50-ზე, სხვა ინციდენტების გარეშე.
ორივე ხომალდმა მომხდარის შესახებ ინფორმაცია გადასცა ამერიკის საზღვაო ძალების მეთაურს ევროპაში. კარონის მოხსენების მიხედვით, ადგილობრივი დროით 13:20-ზე, ბეზზავეტნისგან VHF-ს მეთექვსმეტე არხზე გამოქვეყნდა ინფორმაცია: „საბჭოთ გემებს აქვთ დაკისრებული ვალდებულება თავიდან აიცილონ თავიანთი ტერიტორიული წყლების წესების დარღვევა, ხოლო ექსტრემალური გადაწყვეტილება არის შეჯახება.“ კარონის პასუხი შემდეგი იყო: „ჩვენი გემი მოქმედებს თავისუფალი გავლის უფლების მიხედვით საერთაშორისო სამართლის ქვეშ.“ იორკთაუნის მოხსენებაში წერია, რომ 9:56-ზე, ადგილობრივი დროით, მეთექვსმეტე არხის საშუალებით მას დაუკავშირდა ბეზზავეტნი და მოითხოვა მათი საბჭოთა ტერიტორიული წყლებიდან გასვლა, წინააღმდეგ შემთხვევაში კი ბეზზავეტნი დაეჯახებოდა მათ. შემდეგ 10:03-ზე, ეს მართლაც მოხდა და საბჭოთა გემი ამერიკულს კიჩოს მიეჯახა.
ბეზზავეტნის მარჯვენა ღუზა მთლიანად მოძვრა. იორკთაუნის ორი ჰარპუნის რაკეტის შესანახი კონტეინერი დაზიანდა როცა ბეზზავეტნის ბულბა (ერთგვარი ტარანი) შეეჯახა. ბეზზავეტნის მცირედით დაუზიანდა ჯავშანი.
სსრკ
საბჭოთა კავშირის თავდაცვის სამინისტრომ გამოაქვეყნა განცხადება, რომლითაც ამერიკის შეერთებული შტატების საზღვაო ხომალდებს ბრალს სდებდა საბჭოთა ტერიტორიული წყლების სასაზრღვრო მცველი გემების გაფრთხილების იგნორირებასა და საბჭოთა წყლებში სახიფათოდ მანევრირებისთვის. ამ ინციდენტმა ასევე გამოიწვია აშშ-ს დიპლომატიური პროტესტი.
აშშ
1972 წლის 25 მაისს ამ ინციდენტებზე ისაუბრეს აშშ-საბჭოთა შეთანხმების ყოველწლიურ შეხვედრაზე საზღვაო და საჰაერო ინციდენტების პრევენცის შესახებ.
ამ წყაროზე დაყრდნობით, საბჭოთა კავშირის მიერ 1982 წელს მიღებული წესი „ნავიგაციისა და დროებითი დარჩენის წესები უცხოური ხომალდებისათვის ტერიტორიულ წყლებში, შიდა წყლებსა და სსრკ-ს პორტებში“, იყო საერთაშორისო სამართლის, კერძოდ თავისუფალი ზღვაოსნობის, პირდაპირი დარღვევა.
სქოლიო
კატეგორია:ცივი ომი კატეგორია:საზღვაო ისტორია კატეგორია:ცივი ომის კონფლიქტები კატეგორია:კონფლიქტები კატეგორია:საბჭოთა კავშირის ისტორია კატეგორია:შავი ზღვა კატეგორია:1988 წელი უკრაინაში კატეგორია:ყირიმი
ფირანი
ფირანი (Piran) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 1065 კაცი.
სქოლიო
კატეგორია:ლერიქის რაიონის სოფლები
წერილები ვაჟიშვილს
„წერილები ვაჟიშვილს“ — ლორდ ჩესტერფილდის მიერ შექმნილი ეპისტოლარული წერილების სერია, რომელიც მიეძღვნა ჩესტერფილდის ვაჟიშვილს.
შინაარსი
"წერილები ვაჟიშვილს" ეხება სწავლის, აღზრდის, ზნეობისა და ეთიკის საკითხებს. წერილები განკუთვნილი იყო მხოლოდ ჩესტერფილდის ვაჟისთვის. ის არ შექმნილა ფართო საზოგადოებისათვის და გასაგებია, რომ მათში ხშირია ისეთი სახის რჩევა-დარიგებანი, რომლებიც ბევრისთვის მიუღებელია, მაგრამ წერილებს დიდი წარმატება ხვდა წილად.
გამოქვეყნება და შეფასება
წერილები 1774 წელს გამოქვეყნდა და გამოქვეყნებისთანავე დიდი წარმატება ხვდა წილად. XVIII საუკუნის ბოლომდე იგი 26-ჯერ გამოიცა. ვოლტერი წერდა: "ეს სასარგებლო წიგნია და მართლაც ყველას სჯობს, რაც კი ოდესმე დაწერილა აღმზრდელობით თემაზე". ჩესტერფილდის თანამედროვე კრიტიკოსი, დოქტორი ჯონსი, წერილებს ამ სიტყვებით აფასებდა:"ეს წერილები შეიძლება ხელში მივცეთ ყველა ყმაწვილს".
სქოლიო
კატეგორია:ეპისტოლარული რომანები
დასმარინიასი
დასმარინიასი (ოფიციალურად ქალაქი დასმარინიასი; ტაგ: Lungsod ng Dasmariñas) — პირველი კლასის ქალაქი კავიტეს პროვინციაში, ფილიპინებში. 2015 წლის აღწერით ქალაქის მოსახლეობა 659 019 ადამიანს შეადგენს.
ქალაქს მეტსახელად დასმას უწოდებენ. მისი ფართობი 90.1 კმ²-ია და მანილიდან 30 კმ-ით (19 მილი) სამხრეთით მდებარეობს. ეროვნული დედაქალაქის რეგიონის uბრანული ექსპანსიის შედეგად ქალაქი სწრაფად ვითარდება, რაც ინდუსტრიული ცენტრების სიმრავლით, დიდი საგანმანათლებლო და სამედიცინო ინსტიტუტების რაოდენობის ზრდით გამოიხატება.
ეტიმოლოგია
დასმარინიასს სახელი ეწოდა ფილიპინების მე-7 გენერალ-გუბერნატორის (1590-1593) გომეს პერეს დასმარინიასის საპატივცემულოდ. მისი გარდაცვალების შემდეგ გენერალ-გუბერნატორი ლუის პერეს დასმარინიასი (153-1596) გახდა. პერეს დასმარინიასი ესპანეთიდან, გალისიის ქალაქ ვივეიროდან იყო.
დასმარინიასი ითარგმნება როგორც „ას მარინიასიდან“, რომელიც mariño-დან (გალისიურ ენაზე „სანაპიროს“ აღნიშნავს) და mar-დან („ზღვა“) წარმოდგება.
ისტორია
XIX საუკუნეში, ესპანური კოლონიური მმართველობის დროს დასმარინიასს ტამპუსს უწოდებდნენ, რაც „ტყის ბოლოს“ ნიშნავს. თავდაპირველად იგი იმუსის შემადგენლობაში შედიოდა. 1864 წლის 9 აპრილს მანილის არქიეპისკოპოსის, კავიტეს პოლიტიკურ-სამხედრო გუბერნატორის, ავგუსტინელთა ორდენის მეთაურისა და იმუსის სამრევლოს მღვდლისგან შემდგარ საბჭოზე იმუსისგან დამოუკიდებელი ქალაქისა და სამრევლოს შექმნის საკითხი განიხილეს.
გეოგრაფია
დასმარინიასი 8 234 ჰექტარ მიწის ფარტობს მოიცავს. ის ეროვნული დედაქალაქის რეგიონიდან 12 კმ-ით სამხრეთით მდებარეობს, ხოლო ქალაქ მანილის ცენტრიდან 27 კმ-ით სამხრეთით. ქალაქს ჩრდილოეთიდან იმუსი, ხოლო სამხრეთიდან სილანგის მუნიციპალიტეტი ესაზღვრება. აღმოსვლეთით სან-პედრო და ბინიანი მდებარეობს, ხოლო დასავლეთით — გენერალ-ტრიასი.
დასმარინიასს სტრატეგიული მდებარეობა აქვს. იგი ეროვნული დედაქალაქის რეგიონის გარდამავალ ზონაშია მოქცეული. ქალაქი პობლაკიონისა და ბარანგაებისგან შედგება. პობლაკიონი, რომელიც ამჟამად ოთხ ზონად იყოფა ქალაქის უკიდურეს დასავლეთ ნაწილში მდებებარეობს. საბანგი, სალავანგი და სალიტრანი ჩრდილოეთით, ხოლო სამხრეთით სან-აგუსტინი, ლანგკაანი და სამპალოკი მდებარეობს. ქალაქის აღმოსავლეთ ნაწილში ბუროლი, პალიპარანი და ბაგონგ-ბაიანი მდებარეობს.
დასმარინიასი ზღვაზე გასასვლელის არმქონე ქალაქია. იგი სანაპირო ქალაქებიდა: როსარიოდან, კავიტედან, ბაკოორიდან და ნოველეტიდან არც თუ ისე შორ მანძილზე მდებარეობს - პობლაკიონიდან ამ ქალაქებამდე საშუალოდ მანძილი 30 კმ-ზე ნაკლებია. დასმარინიასი ტაგაიტაიდან 27 კმ-ის დაშორებით მდებარეობს.
დღეისთვის დასმარინიასი ეროვნული დედაქალაქის რეგიონის ბირთვსა და ჩრდილოეთ შორის დამაკავშირებელი დერეფნის ფუნქციას ასრულებს.
ტოპოგრაფია
ქალაქის დიდი ნაწილი დაბლობზეა გაშენებული, მცირე ნაწილი კი ბორცვებითაა დაფარული. პობლაკიონი შედარებით მაღლია: ძღვის დონიდან 80 მეტრიდან 250 მეტრამდე. დასმარინიასი ტაიფუნების ჯაჭვს მიღმა მდებარეობს. ქალაქს რამდენიმე მდინარე სერავს, რომლებიც ბუნებრივი დრენაჟის სისტემას ქმნიან და შენაკადებთან ერთად მანილის ყურეში ჩაედინებიან. ქალაქში ხშირია წყალდიდობები.
კლიმატი
კიოპენის კლიმატის კლასიფიკაციით დასმარინიასი ტროპიკული სავანის კლიმატი~ურ სარტყელში მდებარეობს. ქალაქში მშრალი და წვიმების სეზონი მკვეთრადაა გამოხატული. წვიმების სეზონი მაისიდან დეკემბრამდე გრძელდება, ხოლო მშრალი სეზონი — იანვრიდან აპრილამდე.
ადგილობრივი მმართველობა
დასმარინიასი თავდაპირველად მუნიციპალიტეტი შემდეგ კი შემადგენელი ქალაქი გახდა. 1866 წლის შემდეგ ქალაქის არმასრულებელი ხელისფულების მეთაური მერია. იგი სამი წლის ვადით აირჩევა დასმარინიასის მოსახლეობის მიერ და ზედიზედ სამჯერ შეიძლება იქნეს არჩეული. ქალაქის ამჟამინდელი მერი ჯენიფერ ბარსანგაა, რომელმაც მისი ქმარი, ამჟამად კონგრესის წევრი ელპიდიო ბარსაგა უმცროსი შეცვალა. მას ქალაქის მერის პოსტი 2007 წლიდან 2016 წლამდე ეკავა, ხოლო 2016-2019 წლებში ფილიპინების წარმომადგენელთა პალატაში მეთხე რაიონის წარმომადგენელი იყო.
ვიცე ქალაქის საკანონმდებლო ორგანოს, დასმარინიასის საქალაქო საბჭოს (Sangguniang Panglungsod ng Dasmariñas) თავმჯდომარეობს და მერის დროებითი ვაკანსიის არსებობის შემთხვევაში აღმასრულებელი ხელისუფლების უფლებამოსილებასაც ასრულებს. ვიცე-მერი სამი წლის ვადით აირჩევა და ზედიზედ სამჯერ შეიძლება იქნეს არჩეული. ამჟამინდელი ვიცე-მერი რექს მანგუბატია (2016 წლიდან).
The Sangguniang Panglungsod ng Dasmariñas (დასმარინიასის საქალაქო საბჭო) 12 წევრისა და ორი ex-officio-სგან შედგება. ერთ-ერთი Liga ng mga Barangay ng Dasmariñas-ის (დასმარინიასის ბარანგაების ლიგა) პრეზიდენტია, ხოლო მეორე Sangguniang Kabataan -ის (ახალგაზრდული საბჭოს) ფედერაციის პრეზიდენტი. ქალქის საბჭოში 20 კომიტეტი ფუნქციონირებს, რომლებსაც საბჭოს წევრები თავმჯდომარეობენ. საქალაქო საბჭო სამი წლის ვადით აირჩევა მოსახლეობის მიერ და ზედიზედ სამჯერ შეიძლება იქნეს არჩეული.
ბარანგაები
დასმარინიასი პოლიტიკურად 75 ბარანგაიდ იყოფა, რომელთაც ბარანგაების კაპიტნები ხელმძღვანელობენ.
სქოლიო
კატეგორია:დასმარინიასი კატეგორია:კავიტეს ქალაქები კატეგორია:ფილიპინების საუნივერსიტეტო ქალაქები
კრისტიან V
კრისტიან V (Christian 5., Christian V; დ. 15 აპრილი, 1646 — გ. 25 აგვისტო, 1699) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ III-ისა და დედოფალ სოფია ამალია ბრაუნშვაიგ-ლიუნებურგელის უფროსი ვაჟი. დანიისა და ნორვეგიის მეფე 1670-99 წლებში.
ადრეული წლები
კრისტიანი დაიბადა 1646 წლის 15 აპრილს. იგი იყო დანიისა და ნორვეგიის მეფე ფრედერიკ III-ისა და მისი ცოლის, დედოფალ სოფია ამალია ბრაუნშვაიგ-ლიუნებურგელის პირველი შვილი. იგი მისი მშობლების ტახტზე ასვლამდე ორი წლით ადრე დაიბადა. 1650 წლიდან, ქვეყნის დე-ფაქტო მმართველები დედამისი და კრისტიანი იყვნენ. ამ ამბიდან მალევე, კრისტიანი თავისი ამალითურთ ხანგრძლივ მოგზაურობაში წავიდა, რა დროსაც ეწვია გერმანიას, საფრანგეთს, ჰოლანდიასა და ინგლისს. ამ მოგზაურობისას იგი შეხვდა ახალგაზრდა ლუი XIV-ს, რომელმაც თავისი აბსოლუტიზმის იდეებით გამსჭვალა კრისტიანი, რომელიც დანიაში 1663 წლის აგვისტოში დაბრუნდა. 1664 წლიდან, პირველად დანიის სამეფო ოჯახის ისტორიაში კრისტიანმა უნივერსიტეტში დაიწყო სწავლა. აქამდე, როგორც წესი მემკვიდრეები განათლებას სასახლეში ღებულობდნენ. 1665 წელს იგი ოდენსესა და ვიბორგს ესტუმრა, 1666 წლის სექტემბერში კი ნორვეგიაში წავიდა, საიდანაც მალევე დაბრუნდა. 1670 წლის 9 თებერვალს, მამის გარდაცვალების შემდეგ კრისტიან V დანიისა და ნორვეგიის მეფე გახდა, რომელიც მეფედ 1671 წელს ეკურთხა. მისი კორონაცია ამდენ ხანს იმიტომ გაჭიანურდა, რომ მეფემ ახალი გვირგვინის ჩამოსხმა მოითხოვა, რომელიც შემდეგ რამდენჯერმე გადაადნობინა რათა მისთვის სასურველი ფორმა ჰქონოდა.
მეფობა
თავისი პიროვნული გამბედაობისა და თანაგრძნობის უნარის გამო, მეფე კრისტიანი ხალხში დიდი პოპულარობით სარგებლობდა, თუმცა მისი იმიჯი საშინლად შეინახა ჩრდილოეთის ომში დანიის დამარცხების გამო. ომმა დანიის მთლიანი ეკონომიკური რესურსები შთანთქა ყოველგვარი მოგების გარეშე. იგი აგრძელებდა დედ-მამის მცდელობასა და დანიაში აბსოლუტიზმის დამყარებას, როგორც ეს ლუი XIV-მ ჩააგონა, მაგრამ ამაოდ. მან 1673-74 წლებში თანამდებობიდან მოხსნა უამრავი გამოცდილი და ქვეყნისათვის კეთილის მოსურნე მინისტრი, რომლებმაც დატოვეს დანია და შვედების მხარეს გადავიდნენ. ასევე შვედეთის მხარეს იყვნენ კრისტიანის საყვარელი ფრანგები. აღსანიშნავია, რომ საფრანგეთისადმი სიყვარული მას დედამ ჩაუნერგა, მიუხედავად იმისა, რომ თავადაც გერმანელი იყო. საფრანგეთისა და შვედეთის წინააღმეგ, რომლებიც ევროპის უძლიერესი ძალები იყვნენ, კრისტიანმა 1675-76 წლებში კავშირი შეკრა ჰოლანდიასთან. შვედეთ-დანიის ომი იუტლანდიაში არ გადასულა და ძირითადად სკანდინავიაში, კერძოდ კი ნორვეგიაში მიმდინარეობდა. შვედებმა ნორვეგიის მთიანი რეგიონები მიიტაცეს, რის გამოც დანიამაც და ნორვეგიამაც დიდი ეკონომიკური ზარალი განიცადა. ამის გამო, 1676 წელს იგი შვედებს დაუზავდა.
ამ ომის დასრულებისა და დანია-შვედეთის ალიანსის განსამტკიცებლად, კრისტიანმა თავისი და, ულრიკა ელეონორა დანიელი ცოლად შვედეთის მეფე კარლ XI-ს შერთო. კრისტიანი იმედოვნებდა, რომ თუ შვედეთის ტახტზე დანიელი დედოფალი იჯდებოდა საქმე კარგად წავიდოდა, მაგრამ მეფეს დანიელთა მოძულე დედამისი მართავდა და ულრიკა ელეონორას არანაირი ძალაუფლება არ ჰქონია. კრისტიან XI-ის დედის, დედა-დედოფალ ჰედვიგ ელეონორა ჰოლშტაინ-გოტორპელის მეოხებით 1689 წელს დანია-შვედეთის ომები კვლავ განახლდა.
კარლ XI არასდროს ყოფილა შვედეთის საზღვრებს გარეთ, კრისტიან V-მ კი მხოლოდ დანიური და გერმანული ენები იცოდა, ამიტომაც ორ მეფეს შორის მოლაპარაკებები ყოველთვის პრობლემდებოდა. როგორც ცნობილია, ისინი უცხოელ დიპლომატებსა და მრჩევლებზე იყვნენ დამოკიდებულნი.
1683 წელს კრისტიან V-მ შემოიღო სამეფო კარზე ქცევის ახალი კოდექსი, რომლის მოდელიც ინგლისისაგან აიღო. 1688 წელს გამოსცა ახალი კანონი, რომლის მიხედვითაც ყველას უნდა მოეხდინა თავისი მიწის ნაკვეთის რეგისტრაცია და თუ დასაშვებზე მეტი ექნებოდა, იგი მონარქის საკუთრებაში გადადიოდა. კრისტიანის მმართველობისას, დანიური ვაჭრობის მთავარ პროდუქტად მსხვილფეხა რქოსანი პირუტყვი იქცა. ამ დროს გაყიდულმა საქონელმა ორჯერ გადააჭარბა ფრედერიკ III-ის დროს არსებულს. დანიური საქონელი ძირითადად გერმანიაში გადიოდა, რომელთა მთავარი ბაზებიც ლიუბეკი, ვედელი, შტადი და ჰამბურგი იყო, ამიტომაც კრისტიანი ყოველთვის ცდილობდა გერმანელებთან თბილი ურთიერთობის შენარჩუნებას. გარდა გერმანიისა, დანიური ძროხები, მარცვლეული და თევზეული აქტიურად იყიდებოდა ბალტიისპირა ქვეყნებში. მხოლოდ 1680 წლისთვის, გაყიდული ძროხების რაოდენობამ 40, 000-ს მიაღწია. დანიური მარცვლეულის დიდი ნაწილი ნიდერლანდებში გადიოდა, სადაც დიდი მოთხოვნა იყო მასზე. კრისტიან V, ვაჭრობის გარდა ხელს უწყობდა ისეთი მეცნიერებების განვითარებას, როგორიცაა ასტრონომია. მიუხედავად ამისა, თავად მეფე ნაკლებად განათლებული იყო სამეცნიერო საგნებში და დიდად არც ინტერესდებოდა მათი შესწავლით.
კრისტიან V გარდაიცვალა 1699 წლის 25 აგვისტოს, 53 წლის ასაკში, ნადირობისას მომხდარი უბედური შემთხვევის შედეგად. იგი დაკრძალეს როსკილეს კათედრალში. მის შემდეგ ტახტზე მისი ვაჟი ფრედერიკ IV ავიდა.
ქორწინება
კრისტიან V-მ 1667 წლის 25 ივნისს ცოლად შეირთო ჰესენ-კასელის ლანდგრაფ ვილჰელმ VI-ისა და მისი ცოლის, ჰედვიგ სოფია ბრანდენბურგელის ასული — შარლოტა ამალია ფონ ჰესენ-კასელი. ცნობილია, რომ მათ ბედნიერი ქორწინება არ ჰქონიათ და მეფე-დედოფალი ერთმანეთისგან შორს იყო. შარლოტას ხშირად ჰქონდა კონფლიქტი კრისტიანის დედასთანაც. სწორედ ამიტომ, კრისტიანს არაერთი საყვარელი და არალეგიტიმური შვილი ჰყავდა, მაგრამ დედოფალთან მას რვა შვილი შეეძინა. კრისტიანის გარდაცვალების შემდეგ, შარლოტამ მეორე ქორწინებაზე უარი განაცხადა და იგი 1714 წელს გარდაიცვალა, 63 წლის ასაკში.
არალეგიტიმური შვილები
კრისტიანს თავის საყვარელ სამსეს გრაფინია სოფია ამალია მოთთან ჰყავდა ექვსი არალეგიტიმური შვილი:
ლიტერატურა
კატეგორია:დაბადებული 15 აპრილი კატეგორია:დაბადებული 1646 კატეგორია:გარდაცვლილი 25 აგვისტო კატეგორია:გარდაცვლილი 1699 კატეგორია:დანიის მეფეები კატეგორია:ნორვეგიის მეფეები კატეგორია:ოლდენბურგები
სანდრა იზბაშა
სანდრა რალუკა იზბაშა (Sandra Raluca Izbaşa; დ. 18 ივნისი, 1990 ბუქარესტი) — ყოფილი რუმინელი მხატვრული ტანმოვარჯიშე. ორგზის ოლიმპიური ჩემპიონი: 2008 წლის ზაფხულის ოლიმპიურ თამაშებზე თავისუფალ ვარჯიშში, ხოლო 2012 წლის ზაფხულის ოლიმპიურ თამაშებზე — ბჯენით ხტომებში, 2008 და 2012 წლებში ორგზის ბრინჯაოს პრიზიორი გუნდურ ჩათვლაში, ევროპის შვიდგზის ჩემპიონი, მსოფლიოსა და ევროპის ჩემპიონატების მრავალგზის პრიზიორი.
კარიერა
სანდრა იზბაშამ ტანვარჯიშში ვარჯიში 4 წლის ასაკიდან დაიწყო, 12 წლის ასაკში კი რუმინეთის ეროვნული ნაკრების წევრი გახდა. მისი მსოფლიო დებიუტი უფროსი ასაკობრივი ჯგუფის ტურნირებზე შედგა 2006 წელს.
2006
აპრილში იზბაშამ ვოლოსში, საბერძნეთში გამართულ ევროპის ჩემპიონატში მიიღო მონაწილეობა და გუნდურ ჩათვლაში რუმინეთის ნაკრებთან ერთად მეორე ადგილი დაიკავა. პირად ჩათვლაში იზბაშა 15,550 ქულით ჩემპიონი გახდა თავისუფალ ვარჯიშში, დვირზე 15,300 ქულით ბრინჯაო დაისაკუთრა, ბჯენით ხტომაში კი მხოლოდ 13,950 ქულის მოგროვება შეძლო და მეშვიდე ადგილს დასჯერდა.
ოქტომბერში ორჰუსში (დანია) ჩატარებულ მსოფლიო ჩემპიონატზე იზბაშამ რუმინეთის ნაკრებთან ერთად მეოთხე ადგილი დაიკავა. პირად ჩათვლაში სანდრამ მრავალჭიდში ბრინჯაოს (60,250 ქულით), დვირზე კი-ვერცხლის (15,500 ქულით) მედლები მოიპოვა. შედარებით სუსტი აღმოჩნდა მისი გამოსვლა თავისუფალ ვარჯიშსა (მე-6 ადგილი 15,375 ქულა) და ბჯენით ხტომებში (მე-8 ადგილი, 14,562 ქულა). ნოემბერში გლაზგოში, დიდ ბრიტანეთში გამართულ მხატვრული ტანვარჯიშის მსოფლიო თასზე იზბაშამ ისევ იმარჯვა თავისუფალ ვარჯიშსა და დვირზე და ოქროს და ბრინჯაოს მფლობელი გახდა, 15,300 და 15,025 ქულით.
2007
მარტში პარიზში გამართულ მსოფლიო თასზე სანდრამ მხოლოდ თავისუფალ ვარჯიშში მოახერხა ბრინჯაოს მედლის აღება, 14,950 ქულით. ბჯენით ხტომებსა და დვირზე კი 13,937 და 14,950 ქულით საპრიზო სამეულს მიღმა დარჩა. ერთი თვის შემდეგ, ამსტერდამში (ნიდერლანდები) გამართულ ტანვარჯიშის ევროპის ჩემპიონატზე იზბაშამ ერთბაშად ორი ვერცხლის მედალი მოიპოვა მრავალჭიდსა და დვირზე ასპარეზობაში (59,900 და 15,525 ქულით), ბჯენით ხტომებში მხოლოდ მერვე იყო (13,975 ქულა), თავისუფალ ვარჯიშში კი საკვალიფიკაციო ეტაპი გაიარა, მაგრამ ტრავმის გამო, ფინალში არ უასპარეზია.
იმავე წლის სექტემბერში სპორტული ტანვარჯიშის მსოფლიო ჩემპიონატზე შტუტგარტში იზბაშამ რუმინეთის ნაკრებთან ერთად მესამე ადგილი დაიკავა გუნდურ ჩათვლაში, მრავალჭიდისა და თავისუფალი ვარჯიშის პირად ჩათვლაში კი ასპარეზობა უმედლოდ დაასრულა.
2008, პეკინის ოლიმპიური თამაშები
ოლიმპიური წლის დასაწყისში იზბაშამ კლერმონ-ფერანში ჩატარებულ ქალთა სპორტული ტანვარჯიშის ევროპის ჩემპიონატზე იასპარეზა. გუნდურ ჩათვლაში რუმინელებმა ოქროს მედლები მოიპოვეს, რაშიც მან დიდი წვლილი შეიტანა ბჯენით ხტომებში, დვირსა და თავისუფალი ვარჯიშში მოპოვებული მაღალი ქულებით (15,075, 15,350 და 15,750). პირად ჩათვლაში იზბაშამ დვირზე ვერცხლის, თავისუფალ ვარჯიშში კი — ოქროს მედალი მოიპოვა. . იგი ასევე წარმატებით გამოვიდა კოტბუსის მსოფლიო თასზე, სადაც თავისუფალ ვარჯიშში და დვირზე ასპარეზობაში ოქროს და ბრინჯაოს მედლების მფლობელი გახდა.
აგვისტოში იზბაშამ რუმინეთის ნაკრების შემადგენლობაში იასპარეზა პეკინის 2008 წლის ზაფხულის ოლიმპიურ თამაშებზე. ჩინეთის, აშშ-ის და რუსეთის ნაკრებებთან დაძაბული კონკურენციის პირობებში, რუმინელებმა მოახერხეს ბრინჯაოს მედლების მოპოვება გუნდურ ჩათვლაში. იზბაშამ სამ იარაღზე შეჯიბრებაში მიიღო მონაწილეობა (ბჯენითი ხტომები, დვირი, თავისუფალი ვარჯიში), სადაც შესაბამისად, 15,100,  15,600 და 15,550 ქულა დააგროვა და მნიშვნელოვანი წვლილი შეიტანა ნაკრების წარმატებაში. პირად ჩათვლაში იზბაშა მრავალჭიდში მე-8 ადგილზე აღმოჩნდა, 60,750 ქულით, თავისუფალ ვარჯიშში კი, 15.650 ქულით ჩემპიონი გახდა და მნიშვნელოვნად გაუსწრო ფავორიტებად მიჩნეულ ამერიკელ შაუნ ჯონსონსა და ნასტია ლიუკინს და ჩინელ ფეი ჩენს. .
იზბაშამ 2008 წლის სეზონი დეკემბერში მადრიდში გამართულ ტანვარჯიშის მსოფლიო თასზე თავისუფალ ვარჯიშში მოპოვებული ბრინჯაოს მედლით დაასრულა. დვირზე იგი მეოთხე იყო, 14,925 ქულით.
2009
მარტში იზბაშამ იტალიაში, ჯესოლოში გამართულ თასზე იასპარეზა. . იმავე წლის აპრილში, მილანში ჩატარებული ევროპის ჩემპიონატი მისთვის წარუმატებელი აღმოჩნდა — მხოლოდ მეშვიდე ადგილი თავისუფალ ვარჯიშში. ამავე წელს იზბაშა კლუჟ-ნაპოკას ბაბეშ-ბოლიაის უნივერსიტეტის ფიზიკური აღზრდისა და სპორტის ფაკულტეტის სტუდენტი გახდა.
სექტემბერში სანდრამ მსოფლიო ჩემპიონატზე მიიღო მონაწილეობა, მაგრამ, გამოსვლა ნაადრევად დაასრულა, ასპარეზობის დროს მიღებული ტრავმის გამო — აქილევსის მყესი გაუწყდა და დაცემისას ხელი დაიზიანა. იგი საავადმყოფოში გადაიყვანეს, სადაც ოპერაცია ჩაუტარდა.
2010
2010 წელს იზბაშამ ვარჯიში განაახლა და სექტემბერში გენტის მსოფლიო თასზე იასპარეზა, სადაც თავისუფალ ვარჯიშში ოქროს მედალს დაეუფლა. წლის ბოლოს რეშიცაში გამართულ რუმინეთის ეროვნულ ჩემპიონატზე სანდრამ ოთხიდნა სამ იარაღზე მაღალი შედეგი აჩვენა: თავისუფალ ვარჯიშში იგი პირველი იყო, დვირსა და ბჯენით ხტომებში კი-მეორე. იმავე წელს მსოფლიო ჩემპიონატზე რუმინელებმა გუნდურ ჩათვლაში მეოთხე ადგილი დაიკავეს, სანდრამ ბჯენით ხტომებში, დვირსა და თავისუფალი ვარჯიშის კატებორიებში იასპარეზა, პირად პირველობაში კი მეშვიდე აღმოჩნდა თავისუფალ ვარჯიშში. წარუმარებლობის მიუხედავად, სპორტსმენმა განაცხადა, რომ წარმატებას არც ელოდა, მხოლოდ სურდა, რომ გუნდს დახმარებოდა გუნდურ ტურნირში, პირად ჩათვლაში გამოსვლას კი მისთვის უფრო მოსათელი დატვირთვა ჰქონდა, რომ ნელ-ნელა აღედგინა ფორმა, ხანგრძლივი მკურნალობის შემდგომ.
2011
2011 წლის სეზონი იზბაშამ პარიზის მსოფლიო თასზე თავისუფალ ვარჯიშში მოპოვებული ოქროს მედლით დაიწყო. ბერლინში ჩატარებულ ევროპის ჩემპიონატზე იგი ჩემპიონი გახდა თავისუფალ ვარჯიშსა და ბჯენით ხტომებში, სექტემბერში კი მონაწილეობა მიიღო ერცინგენში გამართულ ტურნირში, სადაც რუმინეთის ნაკრების მეტოქეები გერმანიისა და შვეიცარიის ნაკრებები იყვნენ და იასპარეზა ნაირსიმაღლის ორძელზე, დვირსა და ბჯენით ხტომებში. ოქტომბერში იგი გეგმავდა მსოფლიო ჩემპიონატზე გამოსვლას, მაგრამ, ფეხი დაიზიანა, რამაც იძულებული გახადა, მონაწილეობაზე უარი ეთქვა.
2013
2013 წლის დასაწყისში იზბაშას არ უასპარეზია, რადგან უნივერსიტეტში ბაკალავრის ხარისხის მისაღებად ემზადებოდა. ოქტომბერში, ანტვერპენში გამართულ მსოფლიო ჩემპიინატზე სანდრამ წარმატებით გაიარა საკვალიფიკაციო საფეხური, მაგრამ, თავისუფალი ვარჯიშის ფინალში ისევ დაეცა, რის გამოც, საბოლოოდ, მეშვიდე აღმოჩნდა. ამის შემდეგ მან კარიერის დასრულება გადაწყვიტა, თუმცა, 2015 წელს ჰქონდა დაბრუნების მცდელობა, რათა მომდევნო, 2016 წლის ოლიმპიადაზე ეცადა ბედი. ვინაიდან დრო უკვე ცოტა რჩებოდა და არ იყო საკმარისი უწინდებური ფორმის აღსადგენად, სანდრა იზბაშამ საბოლოოდ განაცხადა აქტიური სპორტიდან წასვლის შესახებ.
შემდგომი მოღვაწეობა
აქტიური სპორტიდან წასვლის შემდეგ იზბაშა ხშირად მონაწილეობს სატელევიზიო პროექტებში, აქტიურობს სოციალურ ქსელებში, პოპულარიზაციას უწევს ტანვარჯიშს და ცხოვრების ჯანსაღ წესს, ეწევა სამწვრთნელო სამუშაოს უმცროსი ასაკის დამწყებ სპორტსმენებთან.
აღიარება
2008 წელს, სპორტში მიღწეული წარმატებებისათვის, რუმინეთის პრეზიდენტმა ტრაიან ბასესკუმ სანდრა იზბაშა "სპორტული დიდების" (Meritul Sportiv) III, ოლიმპიადაში გამარჯვების შემდეგ კი — I ხარისხის ორდენით დააჯილდოვა. 2009 წლის აპრილში სანდრა იზბაშას ფოტო ტანვარჯიშის საერთაშორისო გაზეთის ყდაზე გამოჩნდა.
სტილი
სანდრა იზბაშა გამოირჩეოდა დახვეწილი ტექნიკით და არტისტიზმით. მისი პროგრამა ყოველთვის მოიცავდა ტექნიკურად რთული ელემენტების რთულ კომბინაციებს. თავიდან იგი განსაკუთრებულად ძლიერი იყო თავისუფალ ვარჯიშში და დვირზე, მოგვიანებით დაოსტატდა ბჯენით ხტომებშიც, ხოლო, ნაირსიმაღლის ორძელზე. შედარებით სუსტად ასპარეზობდა. კარიერის დასასრულს იგი ძირითადად, თავისუფალ ვარჯიშსა და ბჯენით ხტომებში გამოდიოდა და მისი ყველაზე დიდი წარმატებებიც სწორედ ამ ორ კატეგორიას უკავშირდება. გამოირჩეოდა ძლიერი ნებისყოფით და განწყობილების მდგრადობით, დაძაბული კონკურენციის პირობებშიც კი. სწორედ ამ თვისების წყალობით მოიპოვა ოქროს მედალი ბჯენით ხტომებში 2012 წელს. მიუხედავად იმისა, რომ მისი ნახტომების ტექნიკური სირთულე 6.1 და 5.8 ჩამორჩებოდა მთავარი ფავორიტის-მაკაილა მარონისას (6.5 და 6.1), მან მოახერხა ორივე ნახტომის ტექნიკურად უმაღლეს დონეზე შესრულება, ხოლო მარონიმ პირველ ნახტომზე 0.3 საჯარიმო ქულა მოაგროვა, მეორეზე კი 1.0 დააკლდა, დაცემის გამო. ასპარეზობის დასრულების შემდეგ იზბაშამ აღნიშნა, რომ ნაკლებად ელოდა მედალს, რადგან გამოსვლა ბოლოს უწევდა, ბჯენითი ხტომების ფინალები ყოველთვის ნერვების ომი იყო, რაც საბოლოოდ, დადასტურდა კიდეც. მან ასევე პატივისცემა გამოხატა მეტოქის მიმართ, უწოდა მას მსოფლიოს საუკეთესო მხტომელი და აღნიშნა, რომ წარუმატებლობა, სავარაუდოდ, მცირე ასაკის (მარონი ამ დროს 16 წლისა იყო) და აქედან გამომდინარე, გამოუცდელობის ბრალი იყო.
შეჯიბრებების ისტორია
thumb|right|იზბაშა (მარჯვნივ) [[დიანა ბულიმართან და ლარისა იორდაკესთან ერთად.]]
სქოლიო
კატეგორია:დაბადებული 18 ივნისი კატეგორია:დაბადებული 1990 კატეგორია:რუმინელი ქალი სპორტული ტანმოვარჯიშეები კატეგორია:სპორტული ტანმოვარჯიშეები 2008 წლის ზაფხულის ოლიმპიურ თამაშებზე კატეგორია:სპორტული ტანმოვარჯიშეები 2012 წლის ზაფხულის ოლიმპიურ თამაშებზე კატეგორია:2008 წლის ზაფხულის ოლიმპიური თამაშების მედალოსნები კატეგორია:2012 წლის ზაფხულის ოლიმპიური თამაშების მედალოსნები კატეგორია:რუმინელი ოლიმპიური სპორტული ტანმოვარჯიშეები კატეგორია:რუმინელი ოლიმპიური ოქროს მედალოსნები კატეგორია:რუმინელი ოლიმპიური ბრინჯაოს მედალოსნები კატეგორია:ოლიმპიური მედალოსნები სპორტულ ტანვარჯიშში კატეგორია:სპორტული ტანვარჯიშის მსოფლიო ჩემპიონატის მედალოსნები კატეგორია:ევროპის ჩემპიონები სპორტულ ტანვარჯიშში
ნოვა-იგუასუ-დი-გოიასი
ნოვა-იგუასუ-დი-გოიასი (Nova Iguaçu de Goiás) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 409 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.
2010 წლის მონაცემებით, მოსახლეობა 2 826 ადამიანს შეადგენდა, მოსახლეობის სიმჭიდროვე 4.5 კმ²-ზე. ფართობი 628 444 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
გალ მეკელი
გალ მეკელი (גל מקל‎; დ. 4 მარტი, 1988, რამათ-ჰაშარონი, ისრაელი) პროფესიონალი კალათბურთის მოთამაშე ისრაელიდან. პოზიციით გამთამაშებელი. ამჟამად რეჯიო ემილიას მაისურით ასპარეზობს ლიგა ბასკეტ სერია A-ში (LBA).
2013 წელს ხელი მოაწერა დალას მავერიქსთან 3 წლიან მინიმალურ, გარანტირებულ კონტრაქტს; ამგვარად მეკელი გახდა მეორე მოთამაშე ისრაელიდან, რომელმაც NBA-ში ასპარეზობა მოახერხა; იგი აგრეთვე ფოლბს პოლონეთის პასპორტსაც.
ადრეული ცხოვრება
მეკელი დაიბადა 1988 წლის 4 მარტს რამათ-ჰაშარონში, ისრაელში, აროლ და არიელა მეკელების ოჯახში; იგი ებრაელია. ჰყავს ოთხი ძმა და ორი და. სწავლობდა თელ-ავივიში მდებარე ალიანს საშუალო სკოლაში.
კალათბურთელის კარიერა დაიწყო აპოელ თელ-ავივის ახალგაზრდულ გუნდში. მცირე დროის შემდეგ, იგი გადავიდა რამათ ჰაშარონის ახალგაზრდულ გუნდში სადაც მან საკუთარი პლეიმეიკერის შესაძლებლობები აჩვენა. მისი შესაძლებლობები შეამჩია საკალათბურთო გუგანტმა კლუბმა, მაკაბი თელ-ავივიმ; 17 წლის ასაკში შეუერთდა აღნიშნულ კლუბს; მაკაბის ახალგაზრდულ კლუბთან ერთად მან 2005-2006 წლების ისრაელის ახალგაზრდული სუპერლიგა მოიგო.
კარიერა კოლეჯში
მეკელი საკოლეჯო კალათბურთს ორი წლის განმავლობაში, ვიჩიტაში თამაშობდა. მისი პირველი სეზონის (2006-2007) შუა ნაწილიდან, მან ძირითად შემადგენლობაში დაიწყო თამაში. პირველი სეზონი საშუალოდ 13 წუთს თამაშობდა და ამ დროში 4 ქულას აგროვებდა.
2007-2008 წლების სეზონში მეკელმა საკუთარი სტატისტიკა გააუმჯობესა: საშუალოდ 30+ ნათამაშებ წუთში აგროვებდა 9.3 ქულასა და 3.7 შედეგიან გადაცემას. გაუმჯობესების მიუხედავად, სეზონის ბოლოს გუნდის დატოვება გადაწყვიტა.
მაკაბი თელ ავივი
2008 წლის 28 მარტს გალ მეკელმა საკუთარი პირველი პროფესიონალური კონტრაქტი გააფორმა კლუბ მაკაბი თელ-ავივისთან (კლუბში უნდა ეთამაშა 2007-2008 წლების სეზონის განმავლობაში).
აპოელ გილბოა გალილი
2008-2009 წლების სეზონში მაკაბი თელ-ავივიმ გალ მეკელი იჯარით აპოელა გილბოა გალილში გაუშვა. გალილში იგი საშუალოდ 6.9 ქულასა და 2.7 შედეგიან გადაცემას აგროვებდა. მეკელმა ლიგის პლეიოფის მეოთხედფინალში აპოელ ჰოლონის წინააღმდეგ შესანიშნავად ითამაშა. მან სეზონი ისრაელის სუპერლიგის ამომავალი ვარსკვლავის ჯილდოთი დაასრულა
დაბრუნება მაკაბიში
გალილში ჩატარებული კარგი სეზონის გამო იგი მაკაბი თელ-ავივიში დაბრუნდა. მეკელი გუნდში დანიშნეს კლუბში ახალმოსული ძირითადი გამთამაშებლის, წინა სეზონის ისრაელის პრემიერლიგის MVP-ის, დორონ პერკინსის შემცვლელად. მეკელმა მაკაბიში საკუთარ სადებიუტი შეხვედრაში, ირონი ნაჰარიას წინააღმდეგ 13 ქულა და 5 შედეგიანი გადაცემა მოიპოვა. 2009 წლის დეკემბერში, თამაშებში მცირე დროის მიღების გამო, მეკელმა იჯარით გაშვება მოითხოვა.
დალას მავერიქსი
2013 წელს ხელი მოაწერა დალას მავერიქსთან 3 წლიან მინიმალურ, გარანტირებულ კონტრაქტს; ამგვარად მეკელი გახდა მეორე მოთამაშე ისრაელიდან, რომელმაც NBA-ში ასპარეზობა მოახერხა. ახალ გუნდთან ერთად მეკელმა 2013 წლის NBA-ის ზაფხულის ლიგაზე ითამაშა; საშუალოდ აგროვებდა 9.7 ქულასა და 5.0 შედგიან გადაცემას.
გალ მეკელის დებიუტი რეგულარულ სეზონში შედგა 2013 წლის 30 ოქტომბერს, ატლანტა ჰოუქსის წინააღმდეგ ანგარიშით 118-109 მოგებულ შეხვედრაში; აღნიშნულ მატჩში მან 2 ქულა, 2 მოხსნა და 3 შედეგიანი გადაცემა დააფიქსირა. 1 ნოემბერს, ისტორიაში პირველად, NBA-ში ერთმანეთს ორი ისრაელის მოთამაშე დაუპირისპირდა (იგულისხმება როკეტსში მოთამაშე ომრი კასპი). ომრი კასპი და გალ მეკელი თანაგუნდელები იყვნენ ისრაელის 16-წლამდელთა, 18-წლამდელთა, 20-წლამდელთ ნაკრებებსა და მაკაბი თელ-ავივის ახაგაზრდულ გუნდში. აღნიშნულ შეხვედრაში ჰიუსტონ როკეტსმა დალას მავერიკსი ანგარიშით 113-105 დაამარცხა.
სქოლიო
კატეგორია:დაბადებული 4 მარტი კატეგორია:დაბადებული 1988 კატეგორია:ნაციონალური საკალათბურთო ასოციაციის მოთამაშეები
მითრილი
მითრილი ჭედვადიც იყო, ასე რომ მისგან ბევრი რამის დამზადება შეიძლებოდა. ბილბო ბეგინსს ჰქონდა დაწერილი ლექსი ეარენდილის გემის შესახებ, რომელიც მითრილისგან ახლებურად გამოჭედეს ვალარებმა და ცაში გაუშვეს. მას შემდეგ ის დილისა და საღამოს ვარსკვლავის სახით ჩნდებოდა.
მეორე ეპოქის 750 წელს ელფი კელებრიმბორი, ჯუჯების დახმარებით (რომლებიც მორიაში მითრილს მოიპოვებდნენ) იქცა მითრილის დამუშავების ნამდვილ ოსტატად. სწორედ კელებრიმბორმა შექმნა ნენია - ერთ-ერთი სამი ბეჭდიდან, რომელიც შემდგომში გადაეცა ელფებს (1590 წელი, მეორე ეპოქა).
კელებრიმბორმა მითრილიდან აგრეთვე მოიპოვა ერთგვარი ნივთიერება ითილდინი, რომლითაც მოპირკეთებული იყო მორიის დასავლეთი კარიბჭე. მასზე ამოტვიფრული ნაწერების ხილვა მხოლოდ ვარსკვლავების ნათებაში ხდებოდა შესაძლებელი, მაგრამ თავდაპირველად საჭირო იყო ხელის შეხება და ერთგვარი შელოცვის წარმოთქმა. კჰაზად-დუმის ჯუჯები მითრილით გონდორთან ვაჭრობდნენ. მაგალითად, მინას ტირითის მცველთა მუზარადები, მითრილისგან იქნა დამზადებული.
მესამე ეპოქის 1980 წელს მორიაში დიდი ბალროგი დასახლდა. მას შემდეგ ჯუჯების კვალი იქიდან გაქრა. ორკებმა დაიტაცეს მთელი მითრილი, რაც კი მოიძიებოდა მაღაროებში, მაგრამ ეშინოდათ იმ ადგილებისა, სადაც ბალროგი ცხოვრობდა. მითრილი საურონს გადაეცა, რომელმაც, როგორც ვარაუდობენ, ის იარაღის დასამზადებლად გამოიყენა.
2941 წელს სმაუგის საგანძურიდან ბილბო ბეგინსმა თავისთვის აირჩია მითრილისგან დამზადებული პერანგი. წლების შემდეგ მან იგი ფროდოს გადასცა. მორიაში ფროდოს ესროლეს შუბი, მაგრამ მითრილმა იგი საიმედოდ დაიცვა. როდესაც შუახმელეთის ლაშქრები მიადგნენ მორდორს, საურონის ბაგედ წოდებულმა არსებამ მათ მითრილის პერანგი უჩვენა, ნიშნად იმისა, რომ ფროდო მორდორში იყო გამომწყვდეული.
მაზრაში დაბრუნების შემდეგ, როდესაც აღმოჩნდა, რომ იქაურობას უკვე სარუმანი მართავდა, პერანგმა ფროდო გადაარჩინა, როდესაც საზარელმა ჯადოსანმა სცადა მისი სატევარით დაჭრა.
ბეჭდის ომის შემდეგ მინას ტირითის ახალი კარიბჭე შეიქმნა მითრილისგან, გიმლისა და მისი ხალხის მიერ. ექთელიონის კოშკზე ფრიალებდა დიდი ალამი, შეკერილი დედოფალ არუენის მიერ და მასზე გამოსახული იყო გონდორის სამეფოს სიმბოლო - ოქროს და მითრილის გვირგვინი. მზის შუქზე ეს ალამი ლამაზად ანათებდა.
ეტიმოლოგია
სიტყვა მითრილი (Mithril) ნიშნავს ნაცრისფერ ნათებას ან ნაცრისფერ სიკაშკაშეს, სინდარულიდან mith (ნაცრისფერი, რუხი). მითრილს ასევე უწოდებდნენ ნამდვილ ვერცხლს, ვერცხლის ლითონს და მორიის ვერცხლს. თუ რას უწოდებდნენ მას ჯუჯები თავიანთ ენაზე, უცნობია. ნივთიერება ითილდინი (Ithildin) ხშირად მოიხსენიებოდა, როგორც ვარსკვლავთმთვარე. სიტყვა ითილდინი სინამდვილეში ნიშნავს მთვარის ვარსკვლავს (ithil - მთვარე, din - ნაწარმოებია სიტყვისგან tin, ანუ ნათება, მცირე ვარსკვლავი).
პატარა კიპჩაკი
პატარა კიპჩაკი (Бәләкәй Ҡыпсаҡ) — სოფელი ბაშკირეთში, ბურზიანის რაიონში. მიეკუთვნება კიპჩაკის სოფსაბჭოს. რაიონულ ცენტრ სტაროსუბხანგულოვოდან განლაგებულია 51 კილომეტრში, ხოლო უახლოეს რკინიგზის სადგურ ბელორეცკიდან 125 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 57 ადამიანი. მოსახლეობის 97%-ს ბაშკირები შეადგენენ.
სქოლიო
კატეგორია:ბურზიანის რაიონის სოფლები
ფირასორა
ფირასორა (Pirəsora) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა —  2298 კაცი.
რესურსები ინტერნეტში
კატეგორია:ლერიქის რაიონის სოფლები
კიჩუაის რაიონი
კიჩუაის რაიონი (Distrito de Quichuay) — რაიონი პერუში, ხუნინის რეგიონის უანკაიოს პროვინციაში. მდებარეობს ზღვის დონიდან 3 430 მეტრზე. 2007 წლის მონაცემებით, მოსახლეობა 2 186 ადამიანს შეადგენდა, სიმჭიდროვე 63 ადამიანი კმ²-ზე. ფართობი 34.79 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:უანკაიოს პროვინციის რაიონები
ფირასორა (მისთანი)
ფირასორა (Pirəsora) — სოფელი აზერბაიჯანში, ლენქორანის რეგიონის ლერიქის რაიონში.
სქოლიო
კატეგორია:ლერიქის რაიონის სოფლები
ინგვარ კამპრადი
ისტორია
ბავშვობაში დაკავებული იყო სხვადასხვა პროდუქციის გაყიდვით. ვაჭრობის პირველი გამოცდილება მან მიიღო ასანთის გაყიდვით, რომელთაც 5 წლის ასაკში ყიდდა ქუჩაში. შემდეგ იგი ვაჭრობდა თავის დაჭერილი თევზით, საშობაო ბარათებით, საახალწლო აქსესუარებით და ასე შემდეგ.
მას არ მიუღია უმაღლესი განათლება, არ უსწავლია ბიზნესი და არ უკითხავს ამ თემაზე წიგნები. მაგრამ მიუხედავად ამისა კომპანია იკეა (IKEA) შეიქმნა ინგვარის პირადი გამოცდილების და დაკვირვებების საფუძველზე.
1943 წელს შეიქმნა პირველი და მთავარი კომპანია იკეა (IKEA), რომელმაც თავისი საქმიანობა დაიწყო ავტოკალმებით ვაჭრობით. ავეჯით ვაჭრობა კომპანიმ დაიწყო მხოლოდ შექმნიდან ხუთი წლის შემდეგ. ფინანსების ნაკლებობის და ინგვარის პატარა ასაკის გამო კომპანია იკეა დარეგისტრირდა მისი მამის სახელზე.
ლიტერატურა
კატეგორია:დაბადებული 1926 კატეგორია:დაბადებული 30 მარტი კატეგორია:გარდაცვლილი 27 იანვარი კატეგორია:გარდაცვლილი 2018 კატეგორია:შვედი ბიზნესმენები
ძიბახევი
ძიბახევი — სოფელი აღმოსავლეთ საქართველოში, ახმეტის მუნიციპალიტეტში, ჯოყოლოს თემში.
დემოგრაფია
2014 წლის აღწერის მონაცემებით სოფელში ცხოვრობს 104 ადამიანი.
სქოლიო
კატეგორია:ახმეტის მუნიციპალიტეტის სოფლები
ნურიე ულვიე მევლან ჯიველექი
ნურიე ულვიე მევლან ჯიველექი (Nuriye Ulviye Mevlan Civelek; დ. 1893, ჰაჯიველიობა, გიონენი, ბალიქესირი, თურქეთი — გ. 9 აპრილი, 1964, ქირიქჰანი, ჰათაი, თურქეთი) — თურქი ჟურნალისტი, ერთ-ერთი პირველი ქალთა უფლებადამცველი თურქეთში და პირველი ფემინისტ-ქალთა ჟურნალისა და პირველი მუსლიმ ქალთა ორგანიზაციის დამფუძნებელი.
პორანგატუ
პორანგატუ (Porangatu) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 390 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.
2010 წლის მონაცემებით, მოსახლეობა 42 355 ადამიანს შეადგენდა, მოსახლეობის სიმჭიდროვე 8.79 კმ²-ზე. ფართობი 4 820 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
ნურიე ულვიე მევლან ჯიველექი
კარიერა
ნურიემ, ჰულუსი ბეისგან დარჩენილი ქონებით, 1913 წლის 4 აპრილს, „ქალების სამყარო“-ს სახელით ცნობილი ჟურნალი გახსნა. ერთი თვის შემდეგ, 1913 წლის 28 მაისს, ქალთა განათლებისა და დასაქმების ხელშეწყობის მიზნით „ოსმალო ქალთა უფლებების დაცვის საბჭო“ (smanlı Müdafaa-i Hukuk-ı Nisvan Cemiyeti) ჩამოაყალიბა. თავდაპირველად, საბჭოს წევრები მარტო მუსლიმი ქალბატონები იყვნენ, თუმცა, დროთა განმავლობაში საბჭოს შემადგენლობაში ეთნიკური უმცირესობების წარმომადგენლებიც გაწევრიანდნენ.
თავდაპირველად ჟურნალი ყოველდღიურად გამოიცემოდა. მე-100 გამოცემის შემდეგ, ჟურნალი ყოველკვირეული გახდა. ნურიე, 108-ე გამოცემიდან დაწყებული, თავისი ახალი მეუღლის გვარის ქვეშ დაიწყო მუშაობა.
ჟურნალი „ქალების სამყარო“, პირველი ჟურნალი გახდა, რომელიც მუსლიმი ქალის სურათი დაბეჭდა. ჟურნალის პერსონალიდან არავინ იყო მამაკაცი; ნურიე სპეციალურად არ ამუშავებდა მამაკაცებს ჟურნალში, რადგან თვლიდა, რომ მამაკაცები ქალებს საზოგადოებიდან დევნიან.
ნურიე, თავის საგაზეთო ნაწერებში დიდ ყურადღებას უთმობდა ქალთა უმაღლესი განათლების, სამუშაო ადგილებზე თანაბარი ანაზღაურებისა და სახელმწიფო სამუშაოზე აკვანის საკითხებს. აგერთვე, ყურადღებას უთმობდა თავსაბურავების თავისუფალი ტარებისა ქორწინებაში თანაბარი უფლებებით სარგებლობის საკითხებს. ამ კამპანიის შედეგად, ქალებმა საგრძნობ წარმატებებს მიაღწიეს, ასე რომ, 7 ქალი ერთ სატელეფონო ბიუროში დაიწყეს მუშაობა და 1914 წელს, ქალების მიერ უმაღლესი განათლების მიღების მიზნით, „ინიას დარიულფიუნუნუს“ ფონდი შეიქმნა.
ჟურნალი „ქალების სამყარო“, 1913—1914 წლებში ევროპის ფემინისტებსა და საბჭოებს შორის დიალოგის გაძლიერების მიზნით, ფრანგულ ენაზეც გამოიცა. ნურიემ, ჟურნალის სათავეში 1921 წლამდე დარჩა.
ნურიე, 1964 წლის 9 აპრილს, ჰათაის ქირიქჰანეს რაიონში გარდაიცვალა და ჰათაის ქალაქ ანთაქიის ასრის სასაფლაოზე დაკრძალეს.
ხსოვნა
გარდაცვალების შემდეგ, ჯიველექის მეუღლემ 1967 წელს, ჰათაის პროვინციის ქირიქჰანეს რაიონში, მისი სახელობის ბიბლიოთეკა გახსნა. ბიბლიოთეკაში, 2004 წლის მონაცემებით, 9 000-მდე წიგნი ინახებოდა. ასევე, ქირიქჰანეს რაიონში მისი სახელობის ქუჩა და შადრევანიც არსებობს. 1967 წელს, მის საფლავზე, თურქ ქალთა საბჭოს მიერ მემორიალური დაფა ჩამოეკიდა.
სქოლიო
კატეგორია:დაბადებული 1893 კატეგორია:გარდაცვლილი 9 აპრილი კატეგორია:გარდაცვლილი 1964 კატეგორია:თურქი ჟურნალისტები კატეგორია:თურქი ფემინისტები
ევრობასკეტი 2015: ჯგუფი C
ჯგუფი C — ევრობასკეტი 2015-ის მესამე ჯგუფი, სადაც მატჩები გაიმართა 2015 წლის 5 სექტემბრიდან — 10 სექტემბრის ჩათვლით. ჯგუფის ყველა თამაში ჩატარდა არენა ზაგრებიზე ქალაქ ზაგრებში, ხორვატია.
ჯგუფში წარმოდგენილნი იყვნენ საბერძნეთის, ხორვატიის, სლოვენიის, ნიდერლანდის, მაკედონიის და საქართველოს ნაკრებები. ამათგან ოთხი საუკეთესო ნაკრები გადავიდა მეორე რაუნდში.
ცხრილი
ყველა დრო მოცემულია ადგილობრივი დროით (UTC+2).
რესურსები ინტერნეტში
კატეგორია:ევრობასკეტი 2015
პეტერ იოზეფ ვილჰელმ დებაი
პეტერ იოზეფ ვილჰელმ დებაი (Peter Joseph Wilhelm Debye; დ. 24 მარტი, 1884 — გ. 2 ნოემბერი, 1966) — ჰოლანდიელი ამერიკელი ფიზიკოსი, ფიზიკური ქიმიკოსი და ნობელის პრემიის ლაურეატი ქიმიის დარგში.
ბიოგრაფია
პეტერ დებაი 1884 წლის 24 მარტს დაიბადა მაასტრიხტში, ნიდერლანდებში. 1901 წელს შევიდა აახენის ტექნოლოგიის უნივერსიტეტში, 1905 წელს მიიღო ელექტრონული ინჟინერიის პირველი ხარისხი. აახენის უნივერსიტეტში სწავლობდა თეორეტიკოს ფიზიკოსის, არნოლდ ზომერფელდის მეთვალყურეობის ქვეშ, რომელმაც მოგვიანებით აღნიშნა რომ მისი ყველაზე მნიშვნელოვანი აღმოჩენა პეტერ დებაი იყო.
1906 წელს ზომერფილდი მიუნხენის უნივერსიტეტში დაინიშნა ფიზიკის პროფესორად, სადაც მისი ასისტენტი დებაი იყო. 1908 წელს დებაიმ აიღო დოქტრორანტურის წოდება.
1914 წლის მაისში გახდა „ნიდერლანდის სამხატვრო და სამეცნიერო სამეფო აკადემიის“ წევრი.
1934 წლიდან 1939 წლამდე იყო „კაიზერ ვილჰელმ ინსტიტუტის“ დირექტორი, 1936 წლიდან თეორიული ფიზიკის პროფესორად მუშაობდა „ფრედერიკ უილიამის უნივერსიტეტში“.
1939 წელს დებაი საცხოვრებლად გადავიდა ამერიკის შეერთებულ შტატებში, მოგვიანებით გახდა კორნელის უნივერსიტეტის პროფესორი და ალფა-სიგმას წევრი. 1946 წელს მიიღო ამერიკის მოქალაქეობა. მისი ცხოვრების ევროპული ფაზისგან განსხვავებით, სადაც ის ქალაქიდან ქალაქში გადადიოდა ყოველ რამდენიმე წელიწადში ერთხელ, ამერიკის შეერთებულ შტატებში დებაი კარიერის დასასრულამდე დარჩა. პენსიაზე გავიდა 1952 წელს, თუმცა მან სამეცნიერო კვლევების ჩატარება კვლავ გააგრძელა.
1966 წლის აპრილში გარდაიცვალა გულის მეორე შეტევით.
რესურსები ინტერნეტში
კატეგორია:ჰოლანდიელი ნობელის პრემიის ლაურეატები კატეგორია:ჰოლანდიელი ფიზიკოსები
კილკასის რაიონი
კილკასის რაიონი (Distrito de Quilcas) — რაიონი პერუში, ხუნინის რეგიონის უანკაიოს პროვინციაში. მდებარეობს ზღვის დონიდან 3 330 მეტრზე. 2007 წლის მონაცემებით, მოსახლეობა 4 114 ადამიანს შეადგენდა, სიმჭიდროვე 24 ადამიანი კმ²-ზე. ფართობი 167.98 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:უანკაიოს პროვინციის რაიონები
ლევან ბერიანიძე
ლევან ბერიანიძე (დ. 10 ოქტომბერი, 1990, ოჩამჩირე, აფხაზეთის ასსრ, საქართველოს სსრ) — ქართველი სპორტსმენი (თავისუფალი ჭიდაობა, სუმო). თავისუფალი სტილით ჭიდაობაში მსოფლიო ჩემპიონატის ბრინჯაოს პრიზიორი (2010, მოსკოვი, რუსეთი, 120 კგ), საერთაშორისო ტურნირების ვიცე-ჩემპიონი (2010, ოქროს გრან-პრი, 120 კგ). სუმოს ევროპის ჩემპიონატის გამარჯვებული (2013, პონიცი, გერმანია, 115 კგ). 2014 წლის ნოემბრიდან ასპარეზობს სომხეთის სახელით.
რესურსები ინტერნეტში
კატეგორია:დაბადებული 10 ოქტომბერი კატეგორია:დაბადებული 1990 კატეგორია:ოჩამჩირის მუნიციპალიტეტში დაბადებულები კატეგორია:ქართველი სუმოისტები კატეგორია:ქართველი მოჭიდავეები თავისუფალ სტილში ლ
ყვარლის მეხუთე ეკლესია
ყვარლის მეხუთე ეკლესია — არქიტექტურული ძეგლი, მდებარეობს ქალაქ ყვარელში, ილია ჭავჭავაძის ქუჩაზე, თარიღდება განვითარებული შუა საუკუნეებით.
აღწერა
ეკლესია დარბაზულია (6,2 x 4,6 მეტრი), ნაგებია უხეშად დამუშავებული, სხვადასხვა ზომის ქვებით, ძლიერ დაზიანებულია. ჩაქცეულია კამარა, დანგრეულია სამხრეთ და დასავლეთ კედლების, კონქის დიდი ნაწილი, კედლებიდან ჩამოცვენილია საპირე ქვები.
ერთადერთი შესასვლელი ეკლესიას დასავლეთიდან ჰქონდა. აღმოსავლეთით ნახევარწიული აფსიდია, რომლის ღერძზე ვიწრო და მაღალი, თაღოვანი სარკმელია გაჭრილი. სარკმლის ორივე მხარეს მოწყობილია თითო, გეგმით ნალისებრი ნიშა. ჩრდილოეთ კედელში, აფსიდის მხართან, ერთი ოთხკუთხა ნიშაა.
ლიტერატურა
კატეგორია:ყვარლის მუნიციპალიტეტის ტაძრები
ჟორდი მასიპი
ჟორდი მასიპი (Jordi Masip; დ. 3 იანვარი, 1989, საბადელი, ესპანეთი) — ესპანელი ფეხბურთელი, საფეხბურთო კლუბ „ბარსელონას“ ყოფილი მეკარე, ამჟამად იცავს „რეალ ვალიადოლიდის“ ღირსებას.
რესურსები ინტერნეტში
კატეგორია:დაბადებული 1989 კატეგორია:დაბადებული 3 იანვარი კატეგორია:ესპანელი ფეხბურთელები კატეგორია:ბარსელონის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:რეალ ვალიადოლიდის ფეხბურთელები
მაჯდ-ოს-სალტანე
მაჯდ-ოს-სალტანე – ირანელი გენერალი, „ქალაქ თბილისის აღწერის“ ავტორი, ყაჯართა დინასტიის უკანასკნელი წარმომადგენელი. მის შესახებ მწირი ცნობებია ჩვენამდე მოღწეული. ცნობილია, რომ იგი ურმიიდან მთელი ოჯახით თბილისში გადმოვიდა საცხოვრებლად. ამის მიზეზად ის თავის ქვეყანაში სწავლა-განათლებისათვის არასაკმარის პირობებს ასახელებდა.
ხელნაწერთა ეროვნული ცენტრში დაცულია სპარსული ხელნაწერი წიგნების მნიშვნელოვანი კოლექცია, რომლის საფუძველს შეადგენს მაჯდ-ოს-სალტანეს მიერ შეკრებილი ხელნაწერები. ეს კოლექცია ფრიად საყურადღებო ერთეულებს შეიცავს. კოლექციაში მოიპივება თვით მისი მფლობელის და შემკრების ნაწარმოებები, რომლებიც ახასიათებენ მათ ავტორს, როგორც პროგრესულად მოაზროვნე ირანელს.
რესურსები ინტერნეტში
კატეგორია:ირანელი გენერლები
კუნძულოვანი რეგიონი
კუნძულოვანი რეგიონი (Islas de Guinea Ecuatorial) — ეკვატორული გვინეის რეგიონი. მასში შედის აფრიკაში ესპანეთის კოლონიური იმპერიის ყოფილი კუნძულები ბიოკო და ანობონი. მდებარეობს გვინეის ყურეში. რეგიონის ადმინისტრაციული ცენტრია — ქვეყნის დედაქალაქი მალაბო.
ფართობი — 2034 კმ², 2015 წლის აღწერის წინასწარი მონაცემებით მისი მოსახლეობა შეადგენს 339 695 ადამიანს.
ადმინისტრაციული თვალსაზრისით დაყოფილია 3 პროვინციად:
რეგიონში ყველაზე დიდი ქალაქია მალაბო, მაგრამ არსებობენ სხვა, უფრო მცირერიცხოვანი ქალაქებიც, როგორებიცაა: ლუბა, რიაბა, რებოლა, ბანეი და სან-ანტონიო-დე-პალე.
სქოლიო
კატეგორია:ეკვატორული გვინეის რეგიონები
ომარ-ფაშა
ომარ-ფაშა — ოსმალო სამხედრო მოღვაწე, ოსმალეთის იმპერიის ჯარის მთავარსარდალი.
ბიოგრაფია
1853 წელს, ყირიმის ომის დროს ებრძოდა რუსეთის იმპერიას ბალკანეთის ნახევარკუნძულზე. 1855 წლის სექტემბერ-ოქტომბერში ოსმალეთის არმია გადასხა აფხაზეთის სამთავროში. თავად 3 ოქტომბერს ჩავიდა სოხუმში. შემდეგ დაიძრა სამეგრელოსკენ. 1855 წლის 25 ოქტომბერს ენგურთან ბრძოლის შემდეგ რუსეთის ჯარმა და სამეგრელოს მილიციამ უკან დაიხია და სამეგრელო დარჩა ომერ-ფაშას ხელში. ის ეკატერინე ჭავჭავაძეს სთავაზობდა მის მხარეს გადასვლას და სამეგრელოს მმართველობას. 1855 წლის 14 ნოემბერს ყარსის დაცემის ამბის გაგებისთანავე ბრძანა ულანდახევა, გზად გადაწვა და ააოხრა სოფლები.
ფირზაქიუჯა
ფირზაქიუჯა (Pirzəkücə) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 397 კაცი.
სქოლიო
კატეგორია:ლერიქის რაიონის სოფლები
სანტა-ტერეზა-დი-გოიასი
სანტა-ტერეზა-დი-გოიასი (Santa Tereza de Goiás) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 409 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.
2010 წლის მონაცემებით, მოსახლეობა 3 995 ადამიანს შეადგენდა, მოსახლეობის სიმჭიდროვე 5.03 კმ²-ზე. ფართობი 794 556 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
შალვა მიქელაძე
შალვა ანტონის ძე მიქელაძე (დ. 17 სექტემბერი, 1884, ქუთაისი — გ. 1938, თბილისი) — ქართველი თერაპევტი, საზოგადო და პოლიტიკური მოღვაწე, მედიცინის მეცნიერებათა დოქტორი, პროფესორი.
ბიოგრაფია
ქუთაისის გიმნაზიის დამთავრების შემდეგ შევიდა ოდესის უნივერსიტეტის სამკურნალო ფაკულტეტზე, რომელიც დაასრულა 1907 წელს. ჯერ დაბა ხონში მუშაობდა ექიმად ორი წლის განმავლობაში, ხოლო 1910 წლიდან თბილისში გადმოვიდა „ქალაქის ექიმად“. 1911 წლიდა იყო ქართული დრამატული საზოგადოების წევრი, 1911—1914 წლებში ქართველთა შორის წერა-კითხვის გამავრცელებელი საზოგადოების გამგეობის წევრი. 1904 წელს შალვა მიქელაძე საქართველოს სოციალისტ-ფედერალისტების პარტიის წევრი გახდა. 1909 წლიდან თანამშრომლობდა „სახალხო გაზეთსა“ და ფედერალისტური პრესის სხვა ორგანოებში. 1910-იანი წლებიდან იგი სოციალისტ-ფედერალისტური პარტიის ხელმძღვანელ ბირთვშია. 1917 წლისის 22 ნოემბერს შალვა მიქელაძე საქართველოს ეროვნულ ყრილობაზე არჩეული ეროვნული საბჭოს წევრობის კანდიდატად დაასახელეს. 1918 წლის 29 მაისს ის ეროვნული საბჭოს (პარლამენტის) გაფართოებულ შემადგენლობაში შევიდა. თანამშრომლობდა სოციალისტ-ფედერალისტური პარტიის გაზეთ „სახალხო საქმეში“.
საქართველოს ძალისმიერი გასაბჭოების შემდეგ შალვა მიქელაძე პოლიტიკურ საქმიანობას ჩამოსცილდა. 1924 წელს დაიცვა სადოქტორო დისერტაცია. 1926-1930 წლებში იყო თბილისის სახელმწიფო უნივერსიტეტის სამკურნალო ფაკულტეტის კერძო პათოლოგიისა და თერაპიის, ხოლო 1930—1935 წლებში თბილისის სამედიცინო ინსტიტუტის შინაგან სნეულებათა დიაგნოსტიკის კათედრის გამგე. 1935—1938 წლებში განაგებდა ამავე ინსტიტუტის პროპედევტიკისა და ექიმთა დახელოვნების ინსტიტუტის თერაპიის კათედრებს. იყო პირველი ქართული საექიმო ჟურნალის „ექიმი“ რედაქტორი (ს. ვირსალაძესთან ერთად); აგრეთვე, ჟურნალ „თანამედროვე მედიცინის“ ერთ-ერთი დამაარსებელი და სხვა.
რესურსები ინტერნეტში
კატეგორია:დაბადებული 1884 კატეგორია:დაბადებული 17 სექტემბერი კატეგორია:გარდაცვლილი 1938 კატეგორია:ქართველი ექიმები კატეგორია:ქართველი საზოგადო მოღვაწეები კატეგორია:მედიცინის მეცნიერებათა დოქტორები კატეგორია:ქართველთა შორის წერა-კითხვის გამავრცელებელი საზოგადოების წევრები
აპოლონ იოსელიანი
აპოლონ დავითის ძე იოსელიანი (დ. 1885, წყალტუბო, — გ. 30 სექტემბერი, 1937) — ქართველი ოფიცერი, პოლკოვნიკი.
დაამთავრა სანქტ-პეტერბურგის კონსტანტინეს სამხედრო სასწავლებელი. მსახურობდა რუსეთის იმპერიის არმიაში. 1909 წლის მდგომარეობით იყო 39-ე საარტილერიო ბრიგადის პორუჩიკი. ამავე ბრიგადის შემადგენლობაში მონაწილეობდა I მსოფლიო ომში (1914-1918). 1916 წელს მიიღო შტაბს-კაპიტნის, 1917 წელს — კაპიტნის წოდება. დაჯილდოებული იყო წმ. სტანისლავის II (1915) და წმ. ანას III (1915) და II (1917) ხარისხის ორდენებით. 1918-1921 წლებში მსახურობდა საქართველოს რესპუბლიკის ჯარში, ჰქონდა მაიორის, შემდეგ პოლკოვნიკის წოდება. მეთაურობდა საარტილერიო ბატარეას. საქართველოს გასაბჭოების შემდეგ იყო ქართული წითელი არმიის საარტილერიო დივიზიის სამეურნეო ნაწილის უფროსი. 1924 წელს დროებით დაპატიმრებული იყო „სამხედრო ცენტრის“ საქმესთან დაკავშირებით (იყო პოლკ. როსტომ მუსხელიშვილის ახლო მეგობარი). 1930-იან წლებში მუშაობდა საქართველოს ინდუსტრიული ინსტიტუტის სამხედრო ხელმძღვანელად. 1937 წლის ივლისში დააპატიმრეს და სსრკ უზენაესი სასამართლოს სამხედრო კოლეგიის გადაწყვეტილებით დახვრიტეს „კონტრრევოლუციური სამხედრო ორგანიზაციის“ წევრობის ბრალდებით. რეაბილიტირებულია 1956 წელს.
რესურსები ინტერნეტში
კატეგორია:დაბადებული 1885 კატეგორია:გარდაცვლილი 30 სექტემბერი კატეგორია:გარდაცვლილი 1937 კატეგორია:ქართველი პოლკოვნიკები კატეგორია:რუსეთის იმპერიის ოფიცრები კატეგორია:ქართველები პირველ მსოფლიო ომში კატეგორია:საბჭოთა კავშირის რეპრესიების მსხვერპლნი საქართველოში კატეგორია:წმინდა სტანისლავის II ხარისხის ორდენის კავალრები კატეგორია:წმინდა ანას III ხარისხის ორდენის კავალრები კატეგორია:წმინდა ანას II ხარისხის ორდენის კავალრები
თალიში (ყუბის რაიონი)
სქოლიო
კატეგორია:ყუბის რაიონის სოფლები
აკრი (საზომი)
აკრი (acre; საერთაშორისო აღნიშვნა: ac) — ფართობის საზომი ერთეული, რომელიც იხმარება ქვეყნებში, რომელთაც აქვთ ინგლისური საზომი სისტემა, მაგალითად, დიდი ბრიტანეთი, აშშ, კანადა, ავსტრალია და ა. შ.
1 აკრი უდრის 4,047 კვადრატულ მეტრს.
სქოლიო
კატეგორია:ფართობის საზომი ერთეულები
სან-აგუსტინის რაიონი
სან-აგუსტინის რაიონი (Distrito de San Agustín) — რაიონი პერუში, ხუნინის რეგიონის უანკაიოს პროვინციაში. მდებარეობს ზღვის დონიდან 3 250 მეტრზე. 2007 წლის მონაცემებით, მოსახლეობა 9 337 ადამიანს შეადგენდა, სიმჭიდროვე 400 ადამიანი კმ²-ზე. ფართობი 23.09 კმ²-ია.